CELEX: 31997R1599
Language: mt
Date: 1997-07-28 00:00:00
Title: Ir-Regolament tal-Kummissjoni (KE) Nru 1599/97 tat-28 ta’ Lulju 1997 li jistabbilixxi regoli dettaljati għall-applikazzjoni tas-sistema ta’ prezzijiet minimi fuq l-importazzjoni ta’ ċertu frott artab li joriġina fil-Bulgarija, l-Ungerija, il-Polonja, r-Rumanija, s-Slovakkja u r-Repubblika Ċeka

Avviż Legali Importanti

|

31997R1599

Official Journal L 216 , 08/08/1997 P. 0063 - 0066

		Ir-Regolament tal-Kummissjoni (KE) Nru 1599/97tat-28 ta’ Lulju 1997li jistabbilixxi regoli dettaljati għall-applikazzjoni tas-sistema ta’ prezzijiet minimi fuq l-importazzjoni ta’ ċertu frott artab li joriġina fil-Bulgarija, l-Ungerija, il-Polonja, r-Rumanija, s-Slovakkja u r-Repubblika ĊekaIl-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ewropea,Wara li kunsidrat ir-Regolament tal-Kunsill (KE) Nru 3066/95 tat-22 ta’ Diċembru 1995 li jistabbilixxi ċerti konċessjonijiet fl-għamla ta’ kwoti tat-tariffi tal-Komunità għal ċerti prodotti agrikoli u li jipprovdi għall-aġġustament, bħala miżura awtonoma u transitorja, għal ċerti konċessjonijiet agrikoli li għalihom jipprovdi l-Ftehim Ewropej biex jingħata kont tal-Ftehim dwar l-Agrikoltura konkluż matul l-Uruguay Round tan-Negozjati Kummerċjali Multilaterali [1], kif l-aħħar emendat bir-Regolament (KE) Nru 1595/97 [2], u b’mod partikolari l-Artikolu 8 tiegħu,Billi regoli dettaljati għandhom ikunu stabbiliti għall-applikazzjoni tas-sistema ġdida ta’ prezzijiet minimi fuq l-importazzjoni għal ċertu frott artab li ġej mill-Bulgarija, l-Ungerija, l-Polonja, r-Rumanija, s-Slovakkja u r-Repubblika Ċeka u maħsub għall-ipproċessar, introdott fl-Anessi ta’ l-annessi li jinsabu mar-Regolament (KE) Nru 1595/97; billi fl-interess taċ-ċarezza u l-presentazzjoni tal-prezzijiet minimi stipulati fl-Annessi ta’ l-Annessi msemmija qabel għandu jiġi nkluż f’tabella waħda mehmuża ma’ dan ir-Regolament;Billi l-kelma ‘lott’ użata fil-paragrafu 2 ta’ l-Annessi ta’ l-Annessi li jinsabu mar-Regolament (KE) Nru 1595/97 trid tiġi definita;Billi, għall-applikazzjoni tajba tas-sistema, l-karatteristiċi li jippermettu li kull prodott iffriżat ikun jista’ jiġi klassifikat f’waħda mill-klassijiet fl-Annessi ta’ l-Annessi li jinsabu mar-Regolament (KE) Nru 1595/97 għandhom jiġu speċifikati;Billi komunikazzjoni regolari mill-Istati Membri ta’ informazzjoni li tikkonċerna l-importazzjonijiet hija meħtieġa; billi disposizzjonijiet dwar dawn il-komunikazzjonijiet iridu jissostitwixxu dawk stabbiliti fir-Regolament tal-Kummissjoni (KEE) Nru 1226/92 tat-13 ta’ May 1992 dwar komunikazzjoni mill-Istati Membri lill-Kummissjoni ta’ informazzjoni dwar importazzjonijiet ta’ ċerti prodotti proċessati minn frott u ħaxix [3], kif l-aħħar emendat bir-Regolament (KE) Nru 2480/96 [4]; billi, madnakollu, id-disposizzjonijiet ta’ dak ir-Regolament dwar prodotti li joriġinaw minn pajjiżi terzi barra minn dawk imsemmija f’dan ir-Regolament u adottati skond ir-Regolament tal-Kunsill (KE) Nru 1926/96 [5] għandhom jinżammu;Billi l-Artikolu 2 tar-Regolament (KE) Nru 1595/97 jħassar ir-Regolament tal-Kunsill (KEE) Nru 1988/93 tad-19 ta’ Lulju 1993 dwar is-sistema ta’ prezzijiet minimi ta’importazzjoni għal ċertu frott artab li joriġina fl-Ungerija, l-Polonja, ir-Repubblika Ċeka, s-Slovakkja, r-Rumanija u l-Bulgarija [6]; billi, b’konsegwenza, r-Regolament tal-Kummissjoni (KEE) Nru 2140/93 tat-28 ta’ Lulju 1993 jistabbilixxi regoli dettaljati għall-applikazzjoni tas-sistema ta’ prezz minimu ta’ l-importazzjoni għal għal ċertu frott artab li ġej mill-Ungerija, l-Polonja, r-Repubblika Ċeka, s-Slovakkja, r-Rumanija u l-Bulgarija u jifissaw l-prezzijiet minimi ta’ l-importazzjoni applikabbli sat-30 ta’ April 1994 [7], ir-Regolament tal-Kummissjoni (KE) Nru 767/97 tat-28 ta’ April 1997 li jiffissa l-prezzijiet minimi ta’ importazzjoni għal ċertu frott artab li joriġina fl-Ungerija, l-Polonja, r-Repubblika Ċeka, is-Slovakkja, r-Rumanija u l-Bulgarija għas-sena tas-suq 1997/98 [8] u r-Regolament tal-Kummissjoni (KE) Nru 517/97 tal-21 ta’ Marzu 1997 dwar l-applikazzjoni ta’ prezz minimu għal ċertu frott artab li joriġina fil-Polonja [9] għandu jitħassar;Billi, matul il-perjodu l-1 ta’ Lulju 1997 sad-data tad-dħul fis-seħħ ta’ dan ir-Regolament, l-importaturi għandhom jingħataw l-għażla fir-rigward tat-tariffa ta’ importazzjoni, li tikkomprendi d-dazju ad valorem u fejn japplika t-tariffa ta’ kumpens, bejn is-sistema l-qadima u dik ġdida; billi dan ir-Regolament għandu għalhekk japplika mill-1 ta’ Lulju 1997 fuq it-talba ta’ l-operatur biss;Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għall-Prodotti Pproċessati mill-Frott u l-Ħxejjex;ADOTTAT DAN IR-REGOLAMENT:Artikolu 1Għall-iskopijiet ta’ dan ir-Regolament ‘lott’ ifisser l-oġġetti maħsuba għall-ipproċessar preżentati taħt dikjarazzjoni ta’ rilaxx għaċ-ċirkulazzjoni libera. Kull dikjarazzjoni tista’ tkopri biss oġġetti ta’ l-istess oriġini li jaqgħu taħt kodiċi wieħed tan-nomenklatura maqgħuda u, fil-każ ta’ prodotti friżati, kodiċi Taric waħda kif muri fl-Anness li jinsab ma’ dan ir-Regolament.Artikolu 21. Il-valur muri fid-dikjarazzjoni doganali għandu jkun akkumpanjat bl-informazzjoni kollha meħtieġa għall-verifikazzjoni tiegħu.2. Fejn:(a) il-fattura preżentata lill-awtoritajiet doganali ma tkunx tħejjiet mill-esportatur fil-pajjiż ta’ l-oriġini tal-prodott;jew(b) l-awtoritajiet mhumiex konvinti li l-valur muri fid-dikjarazzjoni jirrappreżenta l-prezz veru ta’ l-importazzjoni;jew(ċ) il-prezz ma tħallasx lill-bejjiegħ f’perjodu ta’ tlett xhur mill-jum li jiġi wara d-data ta’ l-aċċettazzjoni tad-dikjarazzjoni ta’ rilaxx għaċ-ċirkulazzjoni libera mill-awtoritajiet doganali,l-awtoritajiet kompetenti għandhom jieħdu l-passi meħtieġa sabiex jistabbilixxu l-prezz ta’ importazzjoni, b’referenza partikolari għall-prezz tal-bejgħ mill-ġdid applikat mill-importatur.3. L-importatur għandu żomm l-evidenza tal-ħlas lill-bejjiegħ. L-evidenza flimkien mad-dokumenti kummerċjali bħal fatturi, kuntratti jew korrispondenza dwar ix-xiri u l-bejgħ tal-prodotti għandha tinżamm għad-disposizzjoni ta’ l-awtoritajiet doganali għal skopijiet ta’ verifikazzjoni għal tlett snin.Artikolu 31. Għal kull lott u kull oriġini nvolut, waqt it-tlestija tal-formalitajiet ta’ importazzjoni doganali bil-ħsieb tar-rilaxx għaċ-ċirkulazzjoni libera, l-awtoritajiet kompetenti għandhom jqabblu l-valur muri fid-dikjarazzjoni doganali u l-prezz minimu ta’ l-importazzjoni li jidher fl-Anness.2. Fejn il-valur muri fid-dikjarazzjoni doganali huwa inqas mill-prezz minimu muri fl-Anness, għandha tiġi mposta tariffa ta’ kumpens ugwali għad-differenza bejn dak il-valur u l-prezz minimu.Artikolu 41. Lott ta’ frawli jew lampun ffriżati għandu jiġi klassifikat bħala ‘frott sħiħ’ għall-iskopijiet ta’ dan ir-Regolament jekk jikkonsisti minn frott iffriżat individwalment li jilħaq il-ħtiġiet massimi li ġejjin:- l-10 % skond il-piż ta’ frott imħassar li tilef mhux aktar minn 20 % tad-daqs oriġinali tiegħu, u- it-3 % skond il-piż ta’ frott f’biċċiet li ma jaqbiżx it-80 % tad-daqs oriġinali tiegħu, u- il-5 % skond il-piż ta’ frott li għadda minn deterjorazzjoni ta’ l-enżimi.Fil-każ ta’ frawli, lott ta’ ‘frott sħiħ’ jista’ jkun fih biss frott klassifikat, qabel it-tneħħija taz-zkuk mill-frott frisk, fil-klassijiet ‘Extra’ jew ‘I’.2. Lott ta’ żbib iswed jew aħmar friżat għandu jiġi klassifikat bħala ‘mingħajr zokk’ għall-iskopijiet ta’ dan ir-Regolament jekk ikun jikkonforma mal-ħtiġijiet massimi li ġejjin:- zokk wieħed sħiħ għal kull 500 g netti ta’ frott, u- total ta’ 2 ċm2 ta’ materjal ta’ pjanta barranija għal kull 500 g netti ta’ frott.Artikolu 51. Għall-prodotti elenkati f’dan l-Anness, l-Istati Membri għandhom jikkommunikaw lill-Kummissjoni l-ammonti li jdaħħlu fiċ-ċirkulazzjoni libera u l-valuri tagħhom, imqassmin skond l-oriġini u l-kodiċi NM u, għal prodotti ffriżati, skond il-kodiċi Taric.2. Din il-komunikazzjoni għandha sseħħ sal-25 jum ta’ kull xahar għall-prodotti mdaħħla fiċ-ċirkulazzjoni libera bejn l-1 u l-15-il jum ta’ kull xahar, u sa’ l-10 jum tax-xahar ta’ wara sa’ l-aktar tard għall-prodotti mdaħħla fiċ-ċirkulazzjoni libera bejn is-16 u l-aħħar jum tax-xahar.3. Jekk l-ebda prodott ma jkunu ddaħħlu fiċ-ċirkulazzjoni libera matul wieħed mill-perjodi msemmija fil-paragrafu 2, l-Istat Membru għandu javża lill-Kummissjoni b’dan fid-dati indikati f’dak il-paragrafu.4. Id-disposizzjonijiet tar-Regolament (KEE) Nru 1226/92 dwar prodotti li joriġinaw fil-pajjiżi terzi koperti minn dan ir-Regolament huma b’dan imħassra.Artikolu 6Ir-Regolamenti (KEE) Nru 2140/93, (KE) Nru 517/97 u (KE) Nru 767/97 huma b’dan imħassrin.Artikolu 7Dan ir-Regolament jidħol fis-seħħ fil-jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu japplika fuq it-talba ta’ l-operatur involut mill-1 ta’ Lulju 1997.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, fit-28 ta’ Lulju 1997.Għall-KummissjoniFranz FischlerMembru tal-Kummissjoni[1] ĠU L 328, tat-30.12.1995, p. 31.[2] ĠU L 216, tat-8.8.1997, p. 1.[3] ĠU L 128, ta’ l-14.5.1992, p. 18.[4] ĠU L 335, ta’ l-24.12.1996, p. 28.[5] ĠU L 254, tat-8.10.1996, p. 1.[6] ĠU L 182, ta’ l-24.7.1993, p. 4.[7] ĠU L 191, tal-31.7.1993, p. 98.[8] ĠU L 112, tad-29.4.1997, p. 11.[9] ĠU L 82, tat-22.3.1997, p. 20.--------------------------------------------------ANNESS(Prezz minimu ta' l-importazzjoni ECU/kg netti) |Kodici NM | Kodici Taric | Deskrizzjoni ta' l-oggetti | Bulgarija | Ungerija | Polonja | Rumanija | Slovakkja | Repubblika Ceka |ex081010 | — | Frawli għall-ipprocessar | 51,4 | — | — | 51,4 | — | — |ex08102010 | — | Ċawsli għall-ipprocessar | 63,1 | 63,1 | 63,1 | 63,1 | 63,1 | 63,1 |ex08103010 | — | Żbib iswed għall-ipproċessar | 38,5 | 38,5 | 38,5 | 38,5 | 38,5 | 38,5 |ex08103030 | — | Żbib aħmar għall-ipproċessar | 23,3 | 23,3 | 23,3 | 23,3 | 23,3 | 23,3 |ex08111011 | 0811101110 | Frawli friżat, biz-zokkor miżjud jew agenti oħra ta' ħlewwa, b'kontenut ta' zokkor ta' aktar minn 13 % skond il-piż: frott sħiħ | — | — | 75,0 | — | — | — |0811101190 | Frawli friżat, biz-zokkor miżjud jew aġenti oħra ta' ħlewwa, b'kontenut ta' zokkor ta' aktar minn 13 % skond il-piż: ieħor | — | — | 57,6 | — | — | — |ex08111019 | 0811101910 | Frawli friżat, biz-zokkor miżjud jew aġenti oħra ta' ħlewwa, b'kontenut ta' zokkor ta' mhux aktar minn 13 % skond il-piż: frott sħiħ | — | — | 75,0 | — | — | — |0811101990 | Frawli friżat, biz-zokkor miżjud jew aġenti oħra ta' ħlewwa, b'kontenut ta' zokkor ta' mhux aktar minn 13 % skond il-piż: ieħor | — | — | 57,6 | — | — | — |ex08111090 | 0811109010 | Frawli friżat, mingħajr zokkor miżjud jew aġenti oħra ta' ħlewwa:frott sħiħ | 75,0 | 75,0 | 75,0 | 75,0 | 75,0 | 75,0 |0811109090 | Frawli friżat, mingħajr zokkor miżjud jew aġenti oħra ta' ħlewwa: ieħor | 57,6 | 57,6 | 57,6 | 57,6 | 57,6 | 57,6 |ex08112019 | 0811201911 | Ċawsli friżat, biz-zokkor miżjud jew aġenti oħra ta' ħlewwa, b'kontenut ta' zokkor ta' mhux aktar minn 13 % skond il-piż: frott sħiħ | — | 99,5 | 99,5 | — | 99,5 | 99,5 |0811201919 | Ċawsli friżat, biz-zokkor miżjud jew aġenti oħra ta' ħlewwa, b'kontenut ta' zokkor ta' mhux aktar minn 13 % skond il-piż: ieħor | — | 79,6 | 79,6 | — | 79,6 | 79,6 |ex08112031 | 0811203110 | Ċawsli friżat, mingħajr zokkor miżjud jew aġenti oħra ta' ħlewwa: frott sħiħ | 99,5 | 99,5 | 99,5 | 99,5 | 99,5 | 99,5 |0811203190 | Ċawsli friżat, mingħajr zokkor miżjud jew aġenti oħra ta' ħlewwa: ieħor | 79,6 | 79,6 | 79,6 | 79,6 | 79,6 | 79,6 |ex08112039 | 0811203910 | Żbib iswed friżat, mingħajr zokkor miżjud jew aġenti oħra ta' ħlewwa: mingħajr zokk | — | 62,8 | 62,8 | 62,8 | 62,8 | 62,8 |0811203990 | Żbib iswed friżat, mingħajr zokkor miżjud jew aġenti oħra ta' ħlewwa: ieħor | — | 44,8 | 44,8 | 44,8 | 44,8 | 44,8 |ex08112051 | 0811205110 | Żbib aħmar friżat, mingħajr zokkor miżjud jew aġenti oħra ta' ħlewwa: mingħajr zokk | — | 39,0 | 39,0 | — | 39,0 | 39,0 |0811205190 | Żbib aħmar friżat, mingħajr zokkor miżjud jew aġenti oħra ta' ħlewwa: ieħor | — | 29,5 | 29,5 | — | 29,5 | 29,5 |--------------------------------------------------